CELEX: 32017R1170
Language: bg
Date: 2017-06-26 00:00:00
Title: Регламент за изпълнение (ЕС) 2017/1170 на Комисията от 26 юни 2017 година относно класирането на някои стоки в Комбинираната номенклатура

1.7.2017   
               
               
                  BG
               
               
                  Официален вестник на Европейския съюз
               
               
                  L 170/59
               
            РЕГЛАМЕНТ ЗА ИЗПЪЛНЕНИЕ (ЕС) 2017/1170 НА КОМИСИЯТА
      от 26 юни 2017 година
      относно класирането на някои стоки в Комбинираната номенклатура
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
      като има предвид, че:
      
                  (1)
               
               
                  С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.
               
            
                  (2)
               
               
                  С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
               
            
                  (3)
               
               
                  В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
               
            
                  (4)
               
               
                  Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се ползва от титуляря за известен срок по силата на член 34, параграф 9 от Регламент (ЕС) № 952/2013. Този срок следва да бъде три месеца.
               
            
                  (5)
               
               
                  Мерките, предвидени в настоящия регламент, са в съответствие със становището на Комитета по Митническия кодекс,
               
            ПРИЕ НАСТОЯЩИЯ РЕГЛАМЕНТ:
      Член 1
      Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
      Член 2
      Обвързващата тарифна информация, която не е в съответствие с настоящия регламент, може да продължи да се ползва по силата на член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.
      Член 3
      Настоящият регламент влиза в сила на двадесетия ден след деня на публикуването му в Официален вестник на Европейския съюз.
      
      
         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 26 юни 2017 година.
         
            
               За Комисията,
            
            
               от името на председателя,
            
            Stephen QUEST
            
               Генерален директор
            
            
               Генерална дирекция „Данъчно облагане и митнически съюз“
            
         
      
      
         (1)  ОВ L 269, 10.10.2013 г., стр. 1.
      
         (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
      
         ПРИЛОЖЕНИЕ
         
                     Описание на стоките
                  
                  
                     Класиране (код по КН)
                  
                  
                     Основания
                  
               
                     (1)
                  
                  
                     (2)
                  
                  
                     (3)
                  
               
                     Компактен апарат за поставяне на върха на пръста, захранван с батерии (т.нар. „пулсов оксиметър“), съчетаващ в едно устройство електронен процесор, двойка светодиоди (LED), фотодиод и светодиоден дисплей (предлагащ различни режими на онагледяване). Той е снабден с индикатор за изтощена батерия, сигнализация при ускорен или забавен пулс и при високи или ниски нива на кислород в кръвта, както и с щипка за закрепване към пръста.
                     Той се използва като неинвазивен метод за наблюдение на насищането на организма с кислород и за измерване на пулса с оптични лъчения. След като апаратът бъде закрепен към пръста, светодиодите прокарват светлина с две различни дължини на вълните през пръста към фотодиода. Той измерва промяната в поглъщането на светлината при всяка от дължините на вълните и в резултат на това определя/изчислява насищането с кислород и сърдечната честота.
                     Той може да се използва в професионалната медицинска практика и в научните изследвания, в спорта, в стопанската дейност и т.н. (напр. в кислородните камери, в екстремния алпинизъм при въздух с ниско съдържание на кислород, в дълбочинното гмуркане; от пилотите, пожарникарите, космонавтите и т.н.).
                     Вж. изображението (*1).
                  
                  
                     9018 19 10 
                  
                  
                     Класирането се определя въз основа на общи правила 1 и 6 за тълкуване на Комбинираната номенклатура и на описанието на кодовете по КН 9018 , 9018 19  и 9018 19 10 .
                     Апаратът попада в обхвата на позиция 9018 , в която са включени широка гама от инструменти и апарати, използвани в мнозинството от случаите само в професионалната практика за предотвратяване или лечение на болест или за извършване на операция и т.н. Класираните в тази позиция инструменти и апарати може да бъдат с оптични устройства; те може също така да използват електроенергия (вж. също Обяснителните бележки за Хармонизираната система към позиция 9018 ). Макар апаратът да може да се използва от неспециалисти, той е от вида, използван за медицински цели, тъй като дава информация за жизненоважни телесни функции, която може да се наложи да бъде допълнително анализирана от професионалисти.
                     Поради това се изключва класиране в позиция 9027  като инструмент или апарат за физични или химични анализи, използващ оптичните лъчения.
                     Следователно той трябва да бъде класиран в код по КН 9018 19 10  като инструмент или апарат, използван в медицината, апарат за синхронно наблюдение на два или повече физиологически параметъра.
                  
               
            
         
            (*1)  Изображението е само за информация.